Május 8.

Névnapok: Mihály + Acsád, Akács, Arzéniusz, Décse, Dezideráta, Gécsa, Gejza, Géza, Gyécsa, Győző, Iduna, Ottokár, Péter, Pető, Stella, Ulla

Események 
 824 – II. Jenő pápa megválasztása
 1429 – Jeanne d’Arc vezetésével a francia csapatok felszabadították Orléans városát.
 1494 – II. Alfonzt Nápolyban királlyá koronázzák.
 1654 – Regensburgban Otto von Guericke német tudós bemutatja  nyolclovas kísérletét a légüres tér és a légnyomás bizonyítására.
 1858 – A búr Utrechti Köztársaság egyesülése a Lydenburgi Köztársasággal.
 1886 – A Georgia állambeli Atlantában Dr. John Stith Pemberton kikeveri az első Coca-Colát.
 1902 – Martinique szigetén kitört a Mont Pelée vulkán. A vulkánkitörést kísérő jelenségek (láva, hamu, gázok) a pár kilométerrel távolabb fekvő Saint Pierre városát teljesen rombadöntötték, az egykori feljegyzések szerint mindössze ketten élték túl a katasztrófát.
 1912 – A magyarországi származású Adolf Zukor Famous Players Film Company néven megalapítja a Paramount Pictures produkciós cég elődjét.
 1930 – A Hlinka vezette Szlovák Néppárt másodszor nyújtja be a szlovák autonómia tervezetét.
 1945 – A második világháború utolsó napja Európában. Németország kapitulál.
 1950 – Rónai Sándort nevezik ki a Magyar Népköztársaság Elnöki Tanácsának elnökévé.
 2017 – Leteszi hivatali esküjét az újraválasztott magyar államfő, Áder János.

Sportesemények 
Formula–1
 1977 –  spanyol nagydíj, Jarama - Győztes: Mario Andretti  (Lotus Ford)
 2005 –  spanyol nagydíj, Barcelona - Győztes: Kimi Räikkönen  (McLaren Mercedes)
 2011 –  török nagydíj, Isztambul - Győztes: Sebastian Vettel  (Red Bull Racing Renault)

Születések 
 1737 – Edward Gibbon, brit történész († 1794)
 1742 – Jean-Baptiste Krumpholz cseh hárfás és zeneszerző († 1790)
 1753 – Miguel Hidalgo y Costilla az 1810–1811-es mexikói függetlenségi harc vezetője  († 1811)
 1800 – Armand Carrel, francia hírlapíró és politikus († 1836)
 1824 – William Walker amerikai kalandor († 1860)
 1828 – Jean Henri Dunant Nobel-békedíjas svájci emberbarát, a Nemzetközi Vöröskereszt alapítója († 1910)
 1835 – Székely Bertalan magyar festőművész († 1910)
 1867 – Albert Thurn und Taxis-i herceg († 1952)
 1872 – Margó Ede magyar szobrász († 1946)
 1872 – Szakáll Gyula magyar orvosdoktor, az állatorvosi főiskola magántanára († 1903)
 1877 – Adolf Meschendörfer erdélyi szász író († 1962)
 1878 – Pentelei Molnár János magyar festőművész († 1924)
 1884 – Harry S. Truman az Amerikai Egyesült Államok 33. elnöke, hivatalban 1945–1953-ig († 1972)
 1892 – Hauser Arnold magyar származású brit művészet-szociológus († 1978)
 1891 – Dénes Oszkár magyar színész († 1950)
 1892 – Stanisław Sosabowski lengyel tábornok a második világháborúban († 1967)
 1901 – Székely Mihály kétszeres Kossuth-díjas magyar operaénekes, basszus († 1963)
 1902 – André Michel Lwoff Nobel-díjas francia mikrobiológus († 1994)
 1903 – Fernandel (Fernand Joseph Désiré Contandin) francia színész, komikus († 1971)
 1911 – Robert Johnson amerikai Delta blues énekes, gitáros († 1938)
 1913 – Sidney James (er. Joel Solomon Cohen) angol színész („Folytassa” sorozat) († 1976)
 1920 – Saul Bass amerikai grafikus, tervező és filmrendező († 1996)
 1922 – Mészáros András Munkácsy-díjas magyar karikaturista, grafikus, könyvillusztrátor, érdemes művész († 2007)
 1926 – Sir David Frederick Attenborough angol  zoológus, író, filmrendező
 1927 – Paskai László magyar bíboros, nyugalmazott esztergom-budapesti  érsek († 2015)
 1928 – Manfred Gerlach német politikus, a Német Demokratikus Köztársaság államfője († 2011)
 1931 – Hofer Miklós magyar műépítész († 2011)
 1934 – Glits Márton agrármérnök, növényvédelmi szakember, egyetemi tanár († 2022)
 1938 – Földi Imre olimpiai bajnok magyar súlyemelő és edző, a nemzet sportolója († 2017)
 1939 – Göröcs János olimpiai bronzérmes magyar labdarúgó († 2020)
 1943 – Laux József magyar rock- és jazzdobos, az Omega és az LGT tagja († 2016)
 1945 – Wenczl József magyarországi német néptáncos, koreográfus († 2014)
 1951 – Markovits Bori magyar színésznő
 1951 – Velez Olívia magyar színésznő († 2021)
 1954 – David Keith amerikai színész
 1960 – Igor Presznyakov orosz gitárművész, zenész, énekes
 1966 – Cláudio Taffarel világbajnok brazil labdarúgókapus
 1970 – Tárnai Attila magyar színész
 1975 – Enrique Iglesias Grammy és Latin Grammy-díjas spanyol énekes
 1975 – Gastón Mazzacane argentin autóversenyző
 1977 – Szentpáli Roland magyar tubaművész (tubás)
 1978 – Matt Davis amerikai színész
 1981 – Stephen Amell kanadai színész
 1982 – Buakhau Bancsamek, többszörös thaiboksz-világbajnok és K–1-világbajnok
 1990 – Anasztászija Zujeva orosz úszónő
 1992 – Ana Mulvoy Ten angol színésznő
 1996 – 6ix9ine amerikai rapper

Halálozások 
 615 – IV. Bonifác pápa
 1403 – I. Bajazid, az Oszmán Birodalom 4. uralkodója (* 1354 körül)
 1530 – Báthori István nádor (* 1477)
 1842 – Jules Dumont d’Urville francia hajós, felfedező (* 1790)
 1873 – John Stuart Mill brit filozófus, közgazdász, liberális gondolkodó, az utilitarizmus híve (* 1806)
 1880 – Gustave Flaubert francia regényíró (* 1821)
 1903 – Paul Gauguin francia festő, van Gogh és Cézanne mellett a posztimpresszionizmus legnagyobb képviselője (* 1848)
 1918 – Hollósy Simon magyar festőművész (* 1857)
 1919 – LaMarcus Adna Thompson amerikai feltaláló, üzletember, számos nevezetes hullámvasút kifejlesztője (* 1848) 
 1938 – Szamuil Moiszejevics Majkapar orosz zeneszerző (* 1867)
 1943 – Borsos István amerikai magyar református lelkész, misszionárius (* 1872)
 1952 – William Fox amerikai filmproducer, a Twentieth-Century-Fox egyik alapítója (* 1879)
 1967 – Skoff Elza a Magyar Rádió bemondója, korrektor (* 1905)
 1974 – Graham Bond angol zenész, zenekarvezető, „a brit blues királya” (* 1937)
 1982 – Gilles Villeneuve (Gilles Joseph Henri Villeneuve) kanadai autóversenyző (* 1950)
 1984 – Gino Bianco (Luigi Emilio Rodolfo Bertetti) brazil autóversenyző (* 1916)
 1988 – Robert A. Heinlein amerikai író sci-fi író, mérnök.(* 1907)
 1989 – Ferenczi Imre folklórkutató, a történettudományok (néprajz) kandidátusa (* 1931)
 1989 – Rudolf Uhlenhaut német autóversenyző (* 1906)
 1990 – Luigi Nono olasz zeneszerző, klasszikus és avantgárd művek szerzője (* 1924)
 1991 – Pécsi Sebestyén magyar orgonaművész (* 1910)
 1999 – Dirk Bogarde amerikai színész (* 1921)
 2002 – Győrffy Béla Széchenyi-díjas agrármérnök, növénynemesítő, az MTA tagja (* 1928)
 2004 – Bányász Ilona magyar színésznő, a Szegedi Nemzeti Színház örökös tagja (* 1923)
 2006 – Somlyó György magyar író, a Magyar Költészet Napjának kezdeményezője  (* 1920)
 2008 – François Sterchele belga labdarúgó (* 1982)
 2023 – Máthé Erzsi Kossuth-díjas magyar színművész, a nemzet színésze (* 1927)

Nemzeti ünnepek, emléknapok, világnapok 
 A Nemzetközi Vöröskereszt és Vörös Félhold napja.
 A Győzelem Napja Európában

Jegyzetek 

Május napjai